als_Latn dik_Latn ron_Latn
Kuvendi i Kosovës ka miratuar në vitin
2013 Ligjin për Sigurimet Shëndetësore në Kosovë (2013/04-L-249) me qëllim të
sigurimit të qasjes universale të
qytetarëve dhe banorëve të Republikës së Kosovës ndaj shërbimeve kualitative të
kujdesit themelore shëndetësore, me qëllim të përmirësimit të indikatorëve
shëndetësor dhe sigurimit të mbrojtjes financiare nga varfërimi për shkak të
shpenzimeve të mëdha për kujdesin shëndetësor, nëpërmjet themelimit dhe
rregullimit të sistemit publik të sigurimit shëndetësor. Ky ligj rregullon themelimin, organizimin,
funksionimin, dhe financimin e sistemit publik të sigurimeve shëndetësore; si
dhe të drejtat dhe obligimet e palëve të përfshira.
Sigurimet shëndetësore në Republikën e
Kosovës organizohen dhe zbatohen si:
1.Sigurime shëndetësore të obligueshme
dhe;
2. Sigurime shëndetësore vullnetare.
Sigurimi shëndetësor i obligueshëm:
Sigurimi shëndetësor i obligueshëm është e
drejtë dhe detyrim për të gjithë qytetarët dhe banorët e Republikës së Kosovës.
Sigurimi shëndetësor i obligueshëm ofrohet vetëm nga Fondi dhe me të mbulohen
të gjithë banorët e Republikës së Kosovës.
Të siguruarit e obliguar
Sipas
ligjit, të siguruar në mënyrë të obligueshme janë:
1. të gjithë qytetarët dhe banorët, të cilët
kanë bërë pagesën e premiumit për sigurimin shëndetësor të obligueshëm; 2.
anëtaret e familjes së ngushtë të qytetarëve ose banorëve të cilët kanë paguar
premiumet e sigurimit të obligueshëm shëndetësor dhe të cilët janë të punësuar
në sektorin publik ose janë të punësuar në sektorin privat ose publiko-private
në kompanitë e regjistruara për TVSH me qarkullim vjetor prej pesëdhjetë mijë
(50.000) Euro ose më shumë; 3. qytetarëve ose banorëve të cilët janë të liruar
nga obligimi për të paguar këtë premium, në pajtim me këtë ligj.
Personat e liruar nga pagesa e premiumit
dhe bashkë-financimi janë qytetarët dhe banorët, si në vijim:
1. familjet e varfra nën asistencë sociale
- të gjithë anëtarët e familjes; 2. të burgosurit të cilët janë dënuar; 3.
individët të cilët janë duke jetuar në institucione shtetërore -fëmijët nën
kujdes të sforcuar dhe nën kujdestari, të moshuarit dhe personat me aftësi të
kufizuara të strehuar në shtëpitë për persona të moshuar si dhe në shtëpitë për
integrim në komunitet; 4. personat e ri-atdhesuar bazuar në marrëveshjet
bilaterale të Republikës së Kosovës me shtetet e tjera, në vitin e parë pas
ri-atdhesimit; 5. invalidët e luftës, bashkëshorti/ja dhe fëmijët e tyre nën
tetëmbëdhjetë (18) vjet në pajtim me dispozitat ligjore në fuqi; 6. viktimat e
trafikimit gjatë vitit të parë pas regjistrimit zyrtar, në pajtim me ligjin; 7.
banorët e përhershëm të vend-banimeve joformale në Kosovë të cilët nuk janë të
regjistruar ose të cilët janë në proces të regjistrimit deri në fund të procesit
të regjistrimit, ose deri në një (1) vit pas hyrjes në fuqi të këtij ligji,
çfarëdo realizohet e para; 8. viktimat e dhunës në familje gjatë vitit të parë
pas regjistrimit zyrtar në Ministrinë e Punës dhe Mirëqenies Sociale, në pajtim
me ligjin 9. pensionistët e moshës dhe ata kontribut-dhënës; 10. pensionistët e
kompanisë “Trepça”; 11. pensionistët e Trupave Mbrojtëse të Kosovës dhe Forcës
së Sigurisë së Kosovës; 12. anëtarët e ngushtë të familjeve të dëshmorëve;
13. veteranët e luftës si dhe bashkëshortja/i
dhe fëmijët e tyre; 14. ish të burgosurit politik si dhe bashkëshortja/i dhe
fëmijët e tyre; 15. anëtarët e ngushtë të familjeve të viktimave civile të
luftës; 16. viktimat e dhunës seksuale gjatë luftës, në pajtim me dispozitat
ligjore në fuqi; 17.personat me aftësi të kufizuar.
18. studentët.
Sigurimi shëndetësor vullnetar:
Qytetarët dhe banorët e Republikës së
Kosovës, punonjësit e huaj në Republikën e Kosovës, si dhe të gjithë të tjerët,
kanë të drejtë të kenë sigurim shëndetësor vullnetar plotësues.
Sigurimi shëndetësor vullnetar plotësues
nuk mund të zbatojë politika komplementare e dispozita që rregullojnë
bashkë-financimin e sigurimit të obligueshëm shëndetësor.
Sigurimi shëndetësor vullnetar plotësues
realizohet nëpërmjet kontratës individuale në mes të siguruarit vullnetar
ose/dhe përfaqësuesit të tij të emëruar ligjor, dhe kompanisë private të
sigurimeve shëndetësore, në pajtim me ligjin. 4. Regjistrimi në sigurimin
shëndetësor vullnetar plotësues për shërbimet e kujdesit shëndetësor themelor
në agjencionet private të sigurimeve shëndetësore nuk e hjek detyrimin e
obligueshëm të qytetarit, banorit, punëdhënësit dhe të punësuarit, për pagesën
detyrimore të premiumit për sigurimin e obligueshëm shëndetësor në Fond, në
pajtim me Ligjin e Sigurimeve.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn